ئەکادیمیای قارەمانەکەم
زنجیرەیەکی مانگای سووپەرھیرۆی ژاپۆنییە لە نووسین و وێنەکێشانی کۆھێ ھۆریکۆشی. زنجیرەدار کراوە لە ھەفتانەی شۆنن جەمپ لە تەممووزی ٢٠١٤ەوە، و بەشەکانی کۆکراونەتەوە لە ٢٨ بەرگی تانکۆبۆندا بەپێی ئەیلوولی ٢٠٢٠. چیرۆکەکە دەرباروی ئیزوکو میدیۆریایە، کوڕێک کە ھیچ ھێزێکی سەرووسروشتی (کە پێیدەڵێن کویرک) نییە کە زۆربەی جیھان ھەیانە، بەڵام ھێشتا خەون دەبینێت کە ببێتە پاڵەوانێک بۆ خۆی. دواتر لەلایەن ئۆڵ مایت، گەورەترین پاڵەوانی ژاپۆنەوە، ڕاھێنان و چاودێری دەکرێت و کویرکەکەی خۆی دەداتە میدۆریا دوای دۆزینەوەی تواناکانی، و دواتر یارمەتی دەدات تا بچێتە دواناوەندیی پاڵەوانەکانەوە.

مانگاکە کرایە زنجیرەیەکی تەلەڤیزیۆنیی ئەنیمێ لەلایەن بۆنزەوە. وەرزی یەکەمی لە نیسان تا حوزەیرانی ٢٠١٦ لە ژاپۆندا پەخشکرا، دوای ئەو وەرزی دووەم لە نیسان تا ئەیلوولی ٢٠١٧، و دواتر وەرزی سێیەم لە نیسان تا ئەیلوولی ٢٠١٨، وەرزی چوارەمیش لە تشرینی یەکەمی ٢٠١٩ تا نیسانی ٢٠٢٠، و وەرزی پێنجەمیش بڕیارە لە بەھاری ٢٠٢١دا پەخشبکرێت. فیلمێکی ئەنیمەیشن بە ناوی My Hero Academia: Two Heroes لە ئابی ٢٠١٨دا بڵاوکرایەوە. دووەم فیلمی ئەنیمەیشن بە ناوی My Hero Academia: Heroes Rising لە کانوونی یەکەمی ٢٠١٩دا بڵاوکرایەوە. پلانی فیلمێکی ڵایڤ ئاکشنیش ھەیە لەلایەن لێجنداری ئینتەرتەینمێنتەوە.

زنجیرەکە مۆڵەتنامەی بڵاوکردنەوەی زمانی ئینگلیزی لەلایەن ڤیز میدیاوە ھەیە و دەستیان بە زنجیرەدار کردنی کرد لە کەشکۆڵی مانگای دیجیتاڵیی ھەفتانەی شۆنن جەمپدا لە شوباتی ٢٠١٥. شوێشا دەستی بە بڵاوکردنەوەی زنجیرەکە کرد لە وێبسایت و بەرنامەی مانگا پڵەس بە زمانی ئینگلیزی لە کانوونی دووەمی ٢٠١٩.

مانگاکە خەڵاتی ھارڤی بردەوە بۆ باشترین مانگا. بەپێی کانوونی یەکەمی ٢٠١٩، مانگاکە زیاتر لە ٢٦ ملیۆن تیراژی ھەبووە لە چاپدا. ھەردوو مانگا و ئەنیمێکە پێشوازییەکی ئەرێنییان لەلایەن ڕەخنەگران و بینەرانەوە لێکراوە، و بە یەکێک لە باشترینەکانی ٢٠١٠کان دانراوە.

چیرۆک 
ئیزوکو میدۆریا تەنھا قوتابییەکی ئاسایی لە قۆناغی ناوەندی بوو لە جیھانێک وەک گۆڤارە نەخشێندراوە ئەمریکییەکان خەڵکی تێدا خاوەنی سووپەر ھێز بوون، لەگەڵ ئەوەی ئەو ھیچ ھێزێکی ناسروشتی نییە و ھەموو کات ھاوڕێکانی گاڵتەی پێ دەکەن بەڵام ئەو ھەر دەیەوێت ببێت بە پاڵەوان، لە یەکێک لە ڕۆژەکان باکۆگۆی ھاوڕێی بینی لەلایەن خراپەکارێکەوە ھێرشی دەکرێتە سەر و ئەویش ھەوڵی ڕزگارکردنی دا، لەو کاتەشدا بەھێزترین پاڵەوانی جیھان ئۆڵ مایت (ALL MIGHT) ئەوەی بینی و بە بوێرێکەی سەرسام بوو و تێکەڵی شەڕەکە بوو، پاشان داوای لێ کرد ببێت بە جێگرەوەی و ھێزەکەی وەربگرێت کە بە وەرگرتنی ھێزەکەی توانی بچێتە ئەکادیمیای یۆھێ کە تایبەتە بە فێرکردنی سووپەر پاڵەوانان.

بووارەکانی ڕاگەیاندن

مانگا 
«ئەکادیمیای قارەمانەکەم» بریتییە لە مانگایەکی ژاپۆنی و لە وێنەکێشانی کۆھێ ھۆریکۆشییە. زنجیرەکە لە گۆڤاری شۆنن جەمپ لە تەممووزی ٢٠١٤ دەستی بە بڵاوکردنەوە کرد. لە ٤ی نیسانی ٢٠١٧، زنجیرەکە لە سی کتێبی تانکوبون کۆکرایەوە.

ئەنیمێ 
لە ٢٩ی تشرینی یەکەمی ٢٠١٥، تویتەری تایبەت بە زنجیرەکە ڕایگەیاند کە ئەکادیمییەکەم بۆ پاڵەوانان دەبێتە خاوەنی ئەنیمێیەک و لە بەرھەمھێنانی ستۆدیۆی بۆنزە.

ئەنیمێکە لە دەرھێنانی کیجی ناگاساکییە و لە نووسینی یۆسکێ کورۆدایە، شێوەی کەسایەتییەکانیش لەلایەن یوشیکیکۆ ئۆماکوشی دروستکراوە، و مۆسیقاکەش لەلایەن یوکی ھایاشی ئامادە کراوە. ئەنیمێکە بۆ یەکەم جار لەسەر MBS و وێستگەی ھێڵە ھەواڵییە ژاپۆنییەکان بە کاتی ٥ی دوای نیوەڕۆ ژاپۆنی ھەموو شەمممەیەک پەخشکرا. گۆرانی سەرەتا "The Day" (بە کوردی: ئەمڕۆ) لە ڕۆڵی Porno Graffittiیە، و گۆرانی کۆتایییش "Heros" (بە کوردی: پاڵەوانان) Brian the sun ڕۆڵەکەی گێڕاوە.

وەرزی دووەمی زنجیرەکە لە ژمارەی سیی ٢٠١٦ لە گۆڤاری ھەفتانەی شۆنن جەمپدا ڕاگەیەنرا. لە ١ی نیسانی ٢٠١٧ لەسەر NTV و YTV بە ھەمان ستافی وەرزی یەکەم پەخشکرا.

یارییە ڤیدیۆیییەکان 
دەربارەی یارییەکی ڤیدیۆیی کە لە ئەنیمێکەوە وەرگیراوە لە تشرینی دووەمی ٢٠١٥ ڕاگەیەندرا. یارییەکە لەلایەن Bandai Namco Studioss پێشخراوە و لەلایەن Bandai Namco Entertainment بڵاوکرایەوە و بە Nintendo 3DS کار دەکات و لە ١٩ی ئازاری ٢٠١٦ لە ژاپۆن دەرچوو.

گەیشتن بە خوێنەران 
زۆربەی ئەو نرخاندنانەی کە مانگاکە لە سەرەتایی بڵاوبوونەوەیەوە لە ڕەخنەگران و خوێنەری گۆڤارەکە ئەرێنی بوون، ھەروە‌ھا لەو ڕاپرسییە پێشەنگییانەی کە گۆڤارەکە ئەنجامی دەدات چەند جارێک بووە خاوەنی پلەی یەکەم، لەکاتێکدا کتێبی یەکەم ٧١٬٥٢٥ تیراژی لێ فرۆشرا و بە پلەی حەوتەم لە پۆلاندنەکانی ئۆریکۆن ھەڵبژێردرا.

تێبینییەکان

سەرچاوەکان

بەستەرە دەرەکییەکان 
  (بە ژاپۆنی)
  (بە ژاپۆنی)
 
 
 

ئەنیمێ و مانگای جووڵە
ئەنیمێ و مانگای درامیی کۆمیدی
ئەنیمێ و مانگای سەرکێشی
ئەنیمێ و مانگای قوتابخانە
ئەنیمێ و مانگای کۆمیدی
ئەو زنجیرە ئەنیمێیانەی پشت بە مانگا دەبەستێت
بەرنامەکانی کۆمپانیای پەخشکردنی یۆمیوری
زنجیرە مانگاکان
شۆنن مانگا
مانگای شوئیشا
مانگای ڤیز میدیا
فەنیمەیشن
ئەو ئەنیمێیانەی خەڵاتی کڕەنچیرۆلیان بردۆتەوە
مانگاکانی ٢٠١٩
مانگاکانی ٢٠١٦
مانگاکانی ٢٠١٥
مانگاکانی ٢٠١٤
ئەو زنجیرە ئەنیمێیانەی لە ٢٠١٦ دەستیان پێکردووە
ئەنیمێ و مانگای خەیاڵی
ئەنیمێ و مانگای خەیاڵی زانستی
تونامی